АҞӘА, мшаԥы 9 - Sputnik. Гагра араион аԥсшьаразы иреиӷьу аҭыԥқәа жәаба ирхыԥхьаӡалахеит уахыки-ҽнаки рыла ҩ-нызқь мааҭ иреиҳамкәа аныхра иазыхиоу аурыс ԥсшьаҩцәа рыбжьара. Абри атәы аҳәеит апортал Tvil.ru.
Актәи аҭыԥқәа хԥа ааныркылеит Ҟрым, Краснодартәи атәылаҿацә, Санкт-Петербург.
Асиа шьақәыргылоуп ҳазҭоу ашықәс рашәара 1 инаркны нанҳәа 31 рҟынӡа аԥсшьаҩцәа зыхә ахыршәаахьоу асасааирҭақәеи, ауаҭахқәеи, аҩнқәеи ирызку адыррақәа инарықәыршәаны.
Иааидкыланы, асиа аԥшра абас иҟоуп:
* Иаагоуп ибжьаратәу ахыԥхьаӡарақәа
Мшаԥымза 20 рҟынӡа Аԥсны аҭагылазаашьа ҷыда алагалоуп акоронавирус аламырҵәара хықәкыс иҟаҵаны. Аԥсшьаҩцәа рыдкылара абри аамҭазы иаанкылоуп. Иахьатәи аамҭазы атәылаҿы ачымазара ҿкы ҩыџьа ирыдбалоуп, аҩыџьагьы Гәдоуҭатәи ахәышәтәырҭаҿы ишьҭоуп.
Иара убас шәаԥхьар ҟалоит:
АҞӘА, жәабран 25 - Sputnik. Аԥсны атуризм азы аминистрра ареспублика атуристтә бренд алоготип азы амакетқәа ралхразы ирыланаҳәаз аицлабра аихшьаалақәа рыла аиааира згаз иалкаара жәабранмза 25 рзы имҩаԥгахеит.
Жәабран 24 рзы имҩаԥган аус аиҭадулараз ирхынҳәыз апроектқәа хәба рӡыргара.
Алоготипқәа хԥа аԥшьгаратә гәыԥ "Ҳара Ҳақалақь" (наш город – аред.) иӡырыргеит. Апроектқәа руак – адизаинер қәыԥш Арина Ҷкадуаԥҳа, иара убасгьы аминистрра аусзуҩ Саид Аршба иӡыригеит уаанӡа аиааира згаз алоготип, Санкт-Петербургтәи адизаинер иусумҭа.
Ажиури рыбжьыҭирала иалкаахеит аԥшьгаратә гәыԥ "Ҳара Ҳақалақь" алоготипқәа руак.
Ажьырныҳәа 22 рзы Атуризм аминистрраҿы имҩаԥган аицлабра аихшьаалақәа. Афинал ахь ажьырныҳәа 22 рзы х-усумҭак неит. Аиааира игеит абжьқәа реиҳарак зауз, Санкт-Петербургтәи автор, аха убри аан ажиури ирҳәеит амакет еиҭа аус адулатәуп ҳәа.
Зегь раасҭа иалацәажәан амакет ианыз амандарина асахьа. Ажиури алахәылацәақәак ирҳәеит акцент зҭатәу Аԥсны аҭоурых-культуратә ҭынхоуп, аха егьырҭ ргәаанагарала ацитрус шәыр абренд ианаалоит, иареи ареспубликеи еиԥшныршьалоит азы ҳәа.
Аилацәажәара ашьҭахь ажиури ирыӡбеит аусумҭа автор издырхынҳәырц аус аиҭадуларазы.
Аицлабра ашьҭахь аусумҭа ахцәажәара ду аиуит. Онлаин-бжьыҭара ашьҭахь аиааира згаз аусумҭа Аԥсны ауаажәларреи апрофессионалцәеи рыбжьара аимак-аиҿак цәырнагеит. Иӡбан аиҭабжьыҭира амҩаԥгара.
Аминистрреи апрофессионалтә дизаинертә еилазаареи ирыӡбеит аицлабрахь иаашьҭыз 54 усумҭа рҟынтәи аҽа 4 усумҭак алхны ажиури рыбжьара абжьыҭара мҩаԥыргарц. Уи ашьҭахь аҽазныкгьы абжьыҭара мҩаԥгазарц.
АҞӘА, жәабран 25 - Sputnik. 2021 шықәсазтәи анавигациаҿ атеплоход "Князь Владимир" Аҟәатәи абаӷәазахь аҭалара аанкылоуп ҳәа аанацҳауеит акруиз аофициалтә саит аҿы. Амзыз ҳәа акгьы арбам.
Рашәарамзазы атеплоход "Князь Владимир" Шәача— Новороссиск — Иалта — Севастополь — Шәача ицоит.
Аепидемиологиатә ҭагылазаашьа ҭышәынтәалар, Краснодартәи атәылаҿацә абаӷәазақәа ирҭаауеит аҳәаанырцәтә ӷбақәагьы. Иазԥхьагәаҭоуп 12 ӷба Шәачаҟа раара, ҩба — Новороссискҟа.
"Князь Владимир" ареис Аҟәатәи абаӷәазагь шаҵарку азы адырра ҟаҵан 2019 шықәса рзы. Аԥхьатәи аҭааҩцәа ирзыԥшын 2020 шықәса лаҵарамзазы. Лаҵара инаркны цәыббранӡа "Князь Владимир" аграфик инақәыршәаны фынтә Аҟәатәи абаӷәазахь икыдгылар акәын, аха сынтәа уи залыршахом.
Атесттә реис "Князь Владимир" ԥхынҷкәын 2 рзы имҩаԥнагеит. Игәаҭан абаӷәаза аҭаларатә процедурақәа зегьы. Аҵыхәтәантәи акруизтә ӷбақәа арахь 26 шықәса раԥхьа иҭалеит.
АҞӘА, жәабран 27 - Sputnik. Аԥсны Аҳәынҭқарра Ахада Аслан Бжьаниа Аԥсны амассатә информациа ахархәагақәа русзуҩцәа рзанааҭтә ныҳәа рыдиныҳәалеит. Абри атәы аанацҳауеит ахада иофициалтә саит.
"Аԥсны амассатә информациа ахархәагақәа русзуҩцәа зегьы гәык-ԥсык ала ишәыдысныҳәалоит шәзаанаҭтә ныҳәа. Ари амш азгәаҭара иазку арыцхә ҳажәлар рзы аҵак ду амоуп. 1919 шықәса жәабранмза 27 рзы раԥхьатәи аԥсуа газеҭ "Аԥсны" аҭыҵра ахҭыс аԥсуа жәлар рҭоурых даҟьа ҿыцны ианылеит. Амилаҭтә кьыԥхьи, ателехәаԥшреи, арадиои еснагь ҳажәлар ирҿахәҳәаганы иҟан. Ахә ашьара уадаҩуп Аԥсны Аџьынџьтәылатә еибашьраан ҳажәлар хацәнмырха иззықәԥоз аиаша адунеи аларҵәараҟны аԥсуа журналистцәа рылшамҭақәа", - аҳәоит адныҳәалараҟны.
Адемократиатә ҿиара амҩа ылызхыз ҳҳәынҭқарра азы аҵак ду амоуп ажәа ахақәиҭра, аҵабырг аарԥшны аларҵәара, амассатә информациа ахархәагақәа рыҿиара, азгәеиҭеит Атәыла ахада.
"Ҳазҭагылоу аамҭа лымкаала аҭакԥхықәра рыднаҵоит ателехәаԥшреи, арадиои, акьыԥхьи русзуҩцәа. Урҭ рҟынтә аԥхьаҩцәа, ателехәаԥшцәа, арадиозыӡырҩцәа еснагь ирзыԥшуп обиективра злоу, ҳажәлари ҳаԥсадгьыли реизҳазыӷьара хықәкыс измоу, ҳжурналистцәа рнапы иҵыҵуа зхаҭабзиара ҳараку ажәабжьқәа", - иҳәеит Аслан Бжьаниа.
1919 шықәса жәабран 27 рзы иҭыҵит аԥсуа милаҭтә газеҭ "Аԥсны" раԥхьатәи аномер. 2001 шықәсазы Аԥсны раԥхьатәи ахада Владислав Арӡынба иқәҵарала ари амш Аԥсны ажурналистцәа рзанааҭтә ныҳәамшны ишьақәырӷәӷәоуп.
Иара убас шәаԥхьар ҟалоит: